Colador

Un colador (gasc. colade(i)r, -a), colaire o una coladoira de cosina, dicha tanben passadoira e passeta (gasc. passader(a)), escremadoira (de non confondre amb l'escumadoira) es un recipient normalament metallic que servís a colar. Sòl èsser semiesferic e lo fons presenta un grasilhat fin (de desparièrs materials: tela, tela metallica, planxcha perforada, èca.) que fa la foncion de reténer lo solid tot en permetent lo passatge del liquid. N'i a de de divèrsas talhas; se pòt emplegar per separar lo bolhon de las parts solidas d'una sopa, per exemple, o per destriar las èrbas d'una infusion. Un tipe particular de colador es lo colador chinés, qu'a una forma conica e de traucs fòrça pichons e s'usa, de còps amb l'ajuda d'un mortièr, per adocir la textura de las salsas. Una escorredora es semblabla a un colador gròs e amb trauques tanben de mesura mai gròssa.
Categoria:Ustensilha de cosina